b'\n_START_ARTICLE_\nAgnez Mo\n_START_SECTION_\nDjetinjstvo i po\xc4\x8detak karijere\n_START_PARAGRAPH_\nAgnes Monica Muljoto ro\xc4\x91ena je u obitelji kineskog podrijetla (Hakka). Mla\xc4\x91e je dijete Jenny Siswono, biv\xc5\xa1e stolnotenisa\xc4\x8dice i Rickyja Muljotoa, biv\xc5\xa1eg ko\xc5\xa1arka\xc5\xa1a. Njezin stariji brat, Steve Muljoto, je njezin menad\xc5\xbeer. Poha\xc4\x91ala je osnovnu \xc5\xa1kolu Tarakanita i srednju \xc5\xa1kolu Pelita Harapan._NEWLINE_Agnes je u glazbenu industriju u\xc5\xa1la 1992. godine, kada je imala \xc5\xa1est godina i tada je izdala svoj prvi dje\xc4\x8dji album, "Si Meong". Godine 1995. izdala je svoj drugi dje\xc4\x8dji album, "Yess!", koji uklju\xc4\x8duje duet s indonezijskim dje\xc4\x8djim pjeva\xc4\x8dem Ezom Yayangom. Njezin posljednji dje\xc4\x8dji album, "Bala-Bala", objavljen je godinu poslije. Agnes je zatim postala voditeljica nekoliko dje\xc4\x8djih programa. Dobila je nagradu za "najomiljeniju voditeljicu dje\xc4\x8djeg programa" na dodjeli nagrada Panasonic 1999. i 2000. godine za emisiju "Tralala-Trilili." _NEWLINE_Agnes je po\xc4\x8dela glumiti u tinejd\xc5\xbeerskim godinama. Svoje prve uloge ostvaila je u sapunicama "Lupus Millenia" i "Gospodin Hologram" 1999. godine. Godinu poslije, glumila je u popularnoj indonezijskoj seriji Pernikahan Dini. Njezina uloga je dobro prihva\xc4\x87ena od strane publike, a Agnez Mo je za tu ulogu dobila Panasonic nagradu 2001. i 2002. godine, ba\xc5\xa1 kao i na festivalu SCTV Awards 2002. godine. Te 2002. godine glumila je u tri sapunice: "Ciuman Pertama", "Kejar Daku Kau Ku Tangkap" i "Amanda". Tada je postala najpla\xc4\x87enija tinejd\xc5\xbeerska umjetnica u Indoneziji. _NEWLINE_Agnes je tako\xc4\x91er snimila naslovnu pjesmu za sapunice "Pernikahan Dini" i "Seputih Hati". Indonezijski pjeva\xc4\x8d Yana Julio bio je jedan od pjeva\xc4\x8da s kojim je Agnez Mo sura\xc4\x91ivala, a snimili su pjesmu "Awan dan Ombak" za njegov album, Jumpa Lagi.\n_START_SECTION_\nPrvi album za odrasle\n_START_PARAGRAPH_\nDana 8. listopada 2003. godine, Agnez Mo izdala je svoj prvi album za odrasle, And the Story Goes. Sura\xc4\x91ivala je s glasovitim indonezijskim pjeva\xc4\x8dima i tekstopiscima, uklju\xc4\x8duju\xc4\x87i i Ahmada Dhanija, Melly Goeslaw i Titi DJ-a.  Priprema albuma je trajala godinu i pol, uklju\xc4\x8duju\xc4\x87i i proces audicija za plesa\xc4\x8de.  Prema podacima izdava\xc4\x8dke ku\xc4\x87e Aquarius Musikindo, album je prodan u 35000 primjeraka prije slu\xc5\xbebenog objavljivanja. Kasnije je prodan u vi\xc5\xa1e od 300000 primjeraka.Agnez Mo je za album osvojila tri nagrade i primila deset nominacija na glazbenom fetivalu "Anugerah Musik Indonezija" 2004. godine - najve\xc4\x87oj dodjeli glazbenih nagrada u Indoneziji. To su: Nagrada za najbolju pop pjeva\xc4\x8dicu za pjesmu "Jera", najbolju plesa\xc4\x8dku izvedbu za pjesmu "Bilang Saja" te za najbolji duet (suradnja s s Ahmadom Dhanijem) za pjesmu "Cinta Mati". Tako\xc4\x91er je osvojila singapursku nagradu "Anugerah Planet Muzik" 2004. godine za najbolju mladu pjeva\xc4\x8dicu. Mnogi su je mediji zbog uspjeha u ranoj dobi prozvali "mladom divom". U tom trenutku, njezina se popularnost po\xc4\x8dinje \xc5\xa1iriti i na me\xc4\x91unarodno tr\xc5\xbei\xc5\xa1te._NEWLINE_Osim \xc5\xa1to je promovirala svoj debitantski album za odrasle, Agnez Mo je glumila u nekoliko televizijskih serija. _NEWLINE_Godine 2004., nakon \xc5\xa1to je diplomirala vi\xc5\xa1u srednju \xc5\xa1kolu "Pelita Harapan", upisala je sveu\xc4\x8dili\xc5\xa1te "Pelita Harapan", gdje je studirala pravo.\n_START_SECTION_\nIzdavanje drugog albuma\n_START_PARAGRAPH_\nAgnez Mo je izdala svoj drugi studijski album "Whaddup A.. \'?!" 10. prosinca 2005. godine. Na njemu se nalazi pet singlova: "Bukan Milikmu Lagi", "Tanpa Kekasihku", "Tak Ada Logika", "Cinta Di Ujung Jalan" i "Tak Mungkin". Osim rada s indonezijskim glazbenicima, kao \xc5\xa1to su Melly Goeslaw, Andi Angga, i Erwin Gutawa, tako\xc4\x91er je sura\xc4\x91ivala s ameri\xc4\x8dkim kantautorom, Keihom Martinom. Martin je napisao dvije engleske pjesme za album, uklju\xc4\x8duju\xc4\x87i i duet "I\'ll Light a Candle". Kako bi bi promovirala album, Agnes je odr\xc5\xbeala koncertnu turneju pod nazivom Clasnezenzation u \xc4\x8detiri indonezijska grada: Bandar Lampung, Surabaya, Bandung i Makassar. Album je bio komercijalno uspje\xc5\xa1an i Agnez Mo je osvojila dvije AMI nagrade 2006. godine za najbolju pop pjeva\xc4\x8dicu i za najbolju izvo\xc4\x91a\xc4\x8dicu R&B-a. Ona je tako\xc4\x91er osvojila na fetivalu MTV Indonezija Awards 2006. godine za najbolju indonezijsku pjeva\xc4\x8dicu. Njezin drugi album bio je prodan u vi\xc5\xa1e od 450 000 primjeraka te tako postao jedan od najprodavanijih albuma u 2006. godini._NEWLINE_Godine 2005., Agnes se pojavila u tajvanskoj seriji The Hospital, glume\xc4\x87i s Jerryem Yanom, \xc4\x8dlanom tajvanskog boybanda F4. Tako\xc4\x91er se pojavila s Peterom Ho u nekoliko epizoda tajvanske drama "Romansa u Bijeloj ku\xc4\x87i", a glumila je i u dvije indonezijske sapunice. Agnez Mo je odlu\xc4\x8dila uzeti pauzu od \xc5\xa1kolovanja te godine kako bi se usredoto\xc4\x8dila na karijeru. _NEWLINE_Po\xc4\x8detkom 2007. godine, Agnez Mo je imenovana od strane SAD-a odnosno DEA-e i IDEC-a kao ambasador protiv droge. Dana 15. svibnja 2007. godine, odr\xc5\xbeala je koncert zajedno s ameri\xc4\x8dkom R&B grupom, Boyz II Men u Jakarti, a 23. lipnja iste godine, ona je odr\xc5\xbeala svoj prvi koncert na stadionu Negara u Kuala Lumpuru, Malezija. Tako\xc4\x91er je nastupila kao go\xc5\xa1\xc4\x87a u finalu Azijskog Idola 16. prosinca 2007. godine nastupiv\xc5\xa1i s pjesmom "Get Up".\n_START_SECTION_\nSacredly Agnezious\n_START_PARAGRAPH_\nGodine 2008., Agnes je po\xc4\x8dela raditi na svom tre\xc4\x87em studijskom albumu. Svoj prvi singl "Matahariku" objavila je i prije nego \xc5\xa1to je planirano. U me\xc4\x91uvremenu je postao najprodavaniji singl, s prodajom tri milijuna preuzimanja u roku od devet mjeseci. Pjesma je dobila nagradu za "najbolju pjesmu" na dodjeli MTV-jevih nagrada u Indoneziji i za najbolju pop umjetnicu. U rujnu 2008. godine, objavila je drugi singl, "Godai Aku Lagi", koji je i sama napisala. Tako\xc4\x91er je objavila i mini album koji sadr\xc5\xbei dva singla. Iste godine, glumila je u sapunici "Jelita"._NEWLINE_Dana 4. listopada 2008. godine Agnez Mo dobila je poziv da nastupi kao indonezijska prestavnica na Asia Song Festivalu. Ju\xc5\xbena Koreja bila je organizator fesivala. Nastupila je s 24 umjetnika iz 12 azijskih zemalja. Na spomenutom festivalu izvela je dvije pjesme:"Godai Aku Lagi" i "Shake It Off". Tijekom nastupa, uvela je elemente indonezijskog tradicionalnog plesa iz Balija. Njezina izvedba dobila je uglavnom pozitivne kritike od korejskih medija, a to povr\xc4\x91uje i nagrada stru\xc4\x8dne komisije za najboljeg azijskog umjetnika. Sljede\xc4\x87e godine, ponovno je pozvana i tada je izvela tri pjesme: "Shake It Off", "Temperature" i pjesmu Michaela Jacksona "Heal The World". I te godine je Agnes osvojila nagradu za najboljeg azijskog umjetnika._NEWLINE_Agnes je svoj tre\xc4\x87i studijski album izdala 1. travnja 2009. godine pod nazivom "Sacredly Agnezious". Radila je s poznatim glazbenicima kao \xc5\xa1to su Erwin Gutawa, Dewiq, Pay, i DJ Sumantri. Tako\xc4\x91er je sudjelovala kao producentica i tekstopisac. Uz prethodna dva singla, "Matahariku" i "Godai Aku Lagi", producirala je jo\xc5\xa1 dva singla: "Teruskanlah" i "Janji-Janji". Na AMI-ju 2010. godine osvojila je tri nagrade za najbolji pop album, najbolju pjeva\xc4\x8dicu i za najbolji album. Dana 23. svibnja 2009. godine pojavila se kao go\xc5\xa1\xc4\x87a na Festivalu \xc5\xbeivota u Baliju. Proslava je obilje\xc5\xbeavala 50. godi\xc5\xa1njicu uspostave diplomatskih odnosa Japana i Indonezije.\n_START_SECTION_\nUspjeh u SAD-u\n_START_PARAGRAPH_\nKrajem 2010. godine, Agnez Mo do\xc5\xbeivjela je jak proboj na me\xc4\x91unarodno tr\xc5\xbei\xc5\xa1te kada je izabrana za voditeljicu Me\xc4\x91unarodnog Crvenog tepiha za American Music Awards, 21. studenog 2010. godine u Nokia Theatreu u Los Angelesu. Nekoliko mjeseci kasnije, izjavila je da je potpisala ugovor s producentskom ku\xc4\x87om Sony/ATV Music Publishing i da radi na svom debitantskom studijskom albumu na engleskom jeziku u Londonu i Los Angelesu. Po\xc4\x8detkom 2011., snimila je duet "Said I Love You ... But I Lied You" s ameri\xc4\x8dkim pjeva\xc4\x8dem Michaelom Boltonom, koji se nalazi na njegovom kompilacijskom albumu, Gems: The Duets Album. Prema tome, njezin slogan "Sanjajte, vjerujte, i napravite" kori\xc5\xa1ten je 2011. godine kao inspiracija mladim ljudima u organizaciji ameri\xc4\x8dkog veleposlanstva u Jakarti._NEWLINE_Agnez Mo je 2. velja\xc4\x8de 2011. godine objavila album svojih najve\xc4\x87ih hitova Agnes Is My Name koji se prodavao preko KFC-a (Kentucky Fried Chicken). Album je sastavila od svih svojih hit singlova i dvije nove pjesme, "Karena Ku Sanggup" i "Paralyzed". Album je prodan u vi\xc5\xa1e od milijun primjeraka u tri mjeseca. Njezina nova pjesma s albuma, "Karena Ku Sanggup", osvojila je AMI nagradu za najbolju pop pjesmu.Jo jedan singl, "Muda", objavljen je 9. studenoga 2012. godine_NEWLINE_Agnez Monica Muljoto \xc4\x8desto je odabrana za sudjelovanje u va\xc5\xbenim doga\xc4\x91ajima. Godine 2010., imenovana je veleposlanicom organizacije MTV EXIT, koja bori se protiv trgovine ljudima. U Surabayi i Jakarti odr\xc5\xbeala je koncerte za MTV EXIT. Bila je izabrana za voditeljicu za manifestaciji SEA Games 2011. godine. Sve\xc4\x8dano otvaranje obilje\xc5\xbeila je pjesma "Together We Will Shine", koju je izvela u suradnji s filipinskom pjeva\xc4\x8dicom KC Concepcion i Jaclyn Victor, pjeva\xc4\x8dicom iz Malezije. Tako\xc4\x91er je nastupala na UN-ovom orumu mladih odr\xc5\xbeav\xc5\xa1i govor i koncert._NEWLINE_Agnez Mo nominirana je za razne me\xc4\x91unarodne nagrade. Godine 2011., nominirana je u kategoriji Worldwide DJ Asia Pacific za europske MTV nagrade. U o\xc5\xbeujku 2012. godine bila je nominirana za Nickleodeon Kids Choice Awards za najbolju azijsku pjeva\xc4\x8dicu. Te iste godine osvojila je Azijsku nagradu Grammy u kategoriji najboljeg azijskog umjetnika iz Indonezije. Za nagradu World Music Awards bila je nominirana u \xc5\xa1est kategorija: najbolja pjesma, najbolji video, najbolja pjeva\xc4\x8dica, najbolji nastup u\xc5\xbeivo, najbolja zabavlja\xc4\x8dica godine, a tako\xc4\x91er i najprodavanija indonezijska umjetnica. _NEWLINE_Agnez Mo je 2010. godine izabrana za \xc4\x8dlanicu \xc5\xbeirija u Indonezijskom Idolu. Njezin izbor za stvarao je odre\xc4\x91ene kontroverze. Ponovno se vratila kao \xc4\x8dlanica \xc5\xbeirija u Inodnezijskom Idolu 2012. godine. _NEWLINE_Njezin \xc4\x8detvrti studijski album je objavljen 1. lipnja 2013. godine. Iako su sve pjesme s albuma na engleskom jeziku, album je izdan samo za indonezijsko tr\xc5\xbei\xc5\xa1te. Album je izdan u digitalnom obliku od strane Entertainment Inc. Agnez Mo u prodaju je stavila svoje parfeme imena R\xc3\xaave \xc5\xa1to na francuskom zna\xc4\x8di san.\n_START_SECTION_\nPrivatni \xc5\xbeivot\n_START_PARAGRAPH_\nAgnez je zatvorena po pitanju privatnog \xc5\xbeivota i \xc4\x8desto isti\xc4\x8de da mu\xc5\xa1karci nisu prioritet u njezinom \xc5\xbeivotu. Tako\xc4\x91er je izjavila da bi odnosi trebali ostati privatni. U studenom 2007. godine, otkriveno je da je u vezi s Dirlyem, drugoplasiranim iz tre\xc4\x87e sezone Indonezijskog Idola iako veza nije trajala dugo. U o\xc5\xbeujku 2009. godine, \xc5\xa1irile su se glasine da ima blizak odnos s dr. Neilom, koji je ina\xc4\x8de japanskog podrijetla. Tako\xc4\x91er je bila i povezivana s Danielom Manantom i Rezky Adityaom. Godine 2010. mediji su prenijeli kako je u vezi s ko\xc5\xa1arka\xc5\xa1om Dennyem Sumargom._NEWLINE_Agnez Mo priznaje da je religiozna kr\xc5\xa1\xc4\x87anka. Isti\xc4\x8de da se uvijek pomoli prije kakvog va\xc5\xbenog doga\xc4\x91aja, ali i za gladne i bolesne. Izjavila je: "\xc5\xbdelim biti uspje\xc5\xa1na na Bo\xc5\xbejem putu."\n_START_SECTION_\nUmjetni\xc4\x8dki izraz\n_START_PARAGRAPH_\nAgnes je sopranistica s rasponom od \xc4\x8detiri oktave (H veliki - h3). \xc4\x8cesto koristi puni glas u nekim svojim pjesmama. Njezine pjesme mogu se svrstati i u pop, R&B, ali i hip-hop, a glazbeni su joj uzori Lauryn Hill, Aretha Franklin, Brandy Norwood, Mariah Carey, Janet Jackson, Whitney Houston, DMX, Angie Stone, Madonna, Michael Jackson, Christina Aguilera, Fantasia i Beyonce. Uz pjeva\xc4\x8dki talent, Agnez Mo je i priznata plesa\xc4\x8dica i glumica. Ona je prva indonezijska glazbenica s vlastitom osobnom plesnom skupinom, poznatom kao Nezindahood. Po\xc4\x8deli su plesati za vrijeme izradbe prvog albuma 2003. godine. Slu\xc5\xbebeni naziv grupe njezinih obo\xc5\xbeavatelja je NIC (NezindaClub). \xc4\x8ce\xc5\xa1to je i sama autorica svojih pjesama, ali uz to ona i re\xc5\xbeira vlastite glazbene spotove._NEWLINE_Tijekom svoje vrlo uspje\xc5\xa1ne karijere, Agnez Mo je svojim izjavama da \xc4\x87e se probiti na me\xc4\x91unarodno tr\xc5\xbei\xc5\xa1te jo\xc5\xa1 kao tinejd\xc5\xbeerica izazivala brojne kritike. Godine 2010. po\xc4\x8dela je rditi na svom debitantskom albumu na engleskom jeziku. Njezin slogan "Dream, Believe, and Make it Happen" kori\xc5\xa1ten je na konferenciji za poticanje mladih ljudi u organizaciji ameri\xc4\x8dkog veleposlanstva u Jakarti.'